A Cheulia

A ChéuliaPe Chéulia se peu inténde ségge a stràdda da Chéulia ségge o quartê () (in italiàn Via del Colle o Colle)  a l'é 'na stràdda de Zêna. A s'atrêuva into sestê do Meu (Molo) e a camìnn-a de fiànco a-e Miâge do Barbaróssa e dónca a conlìga a Pòrta Sovrànn-a e o Ciàn de Sant'Andrîa a-o Pónte de Caignàn e a-a zöna de Sarzàn. Da-a Cheullia se peu amiâ a valàdda do Riàn Stórbio (Rivo Torbido), a valàdda do borgo di lanê dónde s'atrêuva a stràdda  Màddre de Dîo.

O quartê da Chéulia o l'êa definîo da-i sò abitanti o quartê de træ cornîxe zenéixihttps://www.youtube.com/watch?v=_A9eYGA0SZ8: 
 Èrta cornîxe: A Chéulia
 Cornîxe de mêzo: Caróggio de Fòsse
 Bàssa cornîxe: Caróggio do Meigranòu

L'èrta cornîxe a l'êa avoxâ pi-â prezénsa de tànte bitêghe e tànte câze pìnn-e de vìtta.
In ténpo a l'êa 'na zöna caraterìstica do céntro stòrico da çitæ. Inti ànni setanta do XX secolo a l'é stæta desbêlâ cómme e stràdde da arénte a-o borgo (stràdda di Sèrvi, stràdda Mâdre de Dîo) e a câza dond'o l'êa nasciûo o gràn conpoxitô e mûxicìsta Nicolò Paganìn, construîa into Passo da Gatta Möa. Cornîxe adornâ de tanti butegæ, quàrche nómme? 

O Pìppo o salumê, a Reuzìnn-a a leitæa, 

a Chiarìnn-a, bèlla, fìggia do droghê.  

(Làlla Ànna - YouTube) A ciù parte de vêge câze da Chéulia son stæte caciæ zù. In tùtte e mainêe a l'arèsta a stràdda ciù avardâ de træ cornìxe e se peu vedde ancon quàrche menìsso de Miâge de Zêna. L'arèsta sôlo di tòcchi da tèrsa çénta de Miâge zenéixi (1155-1559).

A cansón A Cheullia (Mario Cappello - Pasquâ Taràffo) a l'à fæto conósce a tànti zenéixi e lìguri a stöia e a coltûa popolâ de ûnn-a de stràdde stòriche ciù inportànte de Zêna.Cansón da Chéulia - M. Cappello
Cansón da Chéulia - I Trìlli

 Vôxe corelæ 
 Miâge de Zêna
 Nichiôzo Paganìn
 Zêna

 Nòtte 

Categorîa:Stràdde de Zêna